text: Voldelig 21-årig forsøgte at køre taxa
  26 december 2015 kl. 05.18
  En 21-årig mand fra Esbjerg er sigtet for både vold og spirituskørsel efter en bytur fredag aften.
  Normalt lader man i god ro og orden taxachaufføren sørge for hjemtransporten, når det har været en våd aften i byen. Men det havde en 21-årig esbjergenser totalt misforstået fredag aften.
  Ikke nok med, at han blev voldelig over for taxachaufføren. Han ville også selv køre taxaen.
  Den 21-årige forsøgte at skubbe chaufføren så meget til side, at han kunne køre bilen.
  - Det mislykkedes dog, men han er nu sigtet for både vold mod taxachaufføren og for spirituskørsel, fortæller vagtchef Ivan Gohr Jensen fra Syd- og Sønderjyllands Politi til TV SYD.
  Den 21-årige er atter løsladt og kan forvente noget af et retsligt efterspil.
  Taxachauffør overfaldet af utilfreds kunde i Esbjerg. Pgl. anholdt og sigtet for vold - sidder nu til nedkøling på Politigården #politidk
  
  